Daniel Mortenson

Daniel Mortenson (1860–1924) var en sørsamisk redaktør, samepolitisk organisator, aktivist og reindriftssame. Han var aktiv under Samemøtet i 1917.Helge Salvesen: «Makt og avmakt i samisk historie. Politisk organisering blant sørsamane rundt hundreårsskiftet», i Årbok for Trøndelag 1979

Mortenson var født i Verdal, og vokste opp i Kall og Undersåker i Jämtland i Sverige. Våren 1883 hadde han gjennomført et 8-måneders seminarium i Östersund. Etter det kunne han praktisere som kateket eller undervise i småskolen. Han arbeidet som lærer for  reindriftssamebarn fra 1883 til 1886. I 1886 gikk han tilbake til reindriften. 

Våren 1893 reiste han med dampskip fra Trondheim til USA for å delta på Verdensutstillingen i Chicago. I reisefølget fantes også Margrete Kreutz. «The Lapland Village» besto av rundt 20 sørsamer fra Norge og Sverige, 14 rein, torvgammer, telt, pulker og bohave. Landsbyen omfattet også fire svenske jenter fra Dalarna. Deltagerne på reisen fikk betalt mellom 14 og 28 kroner i uka, og bodde på hotell under oppholdet.Cathrine Baglo Fra Strådalen til Paris og Chicago – Margrete Kreutz’ annerledes valg; kvinnehistorie.no, 2021 

Han kom til Elgå år 1900. I 1905 kjøpte han gården Svukuriset i Elgå i Engerdal i Hedmark. År 1916 flyttet han tilbake til Riasten med 168 dyr. Han opplyste at årsaken var liten flokk og stor ulveplage. År 1919 var reintallet hans i Riasten redusert til 80 dyr.  

Sørsamiske reineiere hadde praktisert sin næring etter egne regler, før Felleslappeloven av 1883. Som enkeltpersoner kunne de oppnå lite i det fremvoksende organisasjonssamfunnet. Etter å ha forsøkt å få gjennomslag for samepolitiske saker i den norske arbeiderbevegelsen – uten hell, grunnla han en sameforening for det sørsamiske området. I 1907 grunnla han Søndre-Trondhjems Amts lappeforening og i 1910 grunnla han avisen Waren Sardne («Stemmen fra fjellet») på Røros. 

 Se også 
 Margrete Kreutz
 Elsa Laula Renberg
 Referanser 

Kategori:Sørsamene
Kategori:Norske redaktører
Kategori:Personer fra Verdal kommune
Kategori:Personer fra Røros kommune
Kategori:Personer fra Engerdal kommune